**Mythical Lores Projekt**

2020. októberében hirdette meg Belley Kinga a „Mythical Lores” nemzetközi projektet az Árpád Gimnáziumban. A projektben 5 nemzet (indiai, francia, görög, malajziai és magyar) diákjai vettek részt, nemzetenként 5-10 diákkal. Az Árpád Gimnáziumból a 9. a és 9.d osztályból vett részt 6 tanuló: Baranyi Dániel, Németh Ferenc, Sándor Miklós, Trauninger Zalán, Mihók Eszter és Horváth Lili. A részvétel feltétele a középfokú angol nyelvtudás volt. Az indiai tanárok létrehoztak egy zárt face-book csoportot, ahol minden résztvevő, a tanárok is bemutatkoztak és ahova minden nemzetnek fel kellett töltenie képeket magáról és az iskolájáról és 3 saját nemzeti mítoszát, valamint az ezekhez kapcsolódó illusztrációt. Mi, magyarok a Fehérlófia, Emese álma és A csodaszarvas mondákat választottuk.

A gyerekek nagy szorgalommal és lelkesedéssel dolgoztak Belley tanárnő vezetésével a projekten.

2020. novemberében a résztvevőknek alaposan tanulmányozniuk kellett a feltöltött anyagokat, melyek szereplőiből egy új történetet kellett közösen létrehozni. Rengeteg ötletet osztottak meg egymással míg kialakult a végleges történet.

Mielőtt hozzákezdtek a gyerekek az íráshoz, még decemberben egy Zoom megbeszélésen tisztáztak minden addig felmerült kérdést. Az indiaiak kezdték a történetet és sorban minden nemzet hozzáírt egy kisebb (3-4 oldalnyi) részt. A Zoom találkozón Nyeste Katalin tanárnő is részt vett, mert az ő két tanítványa is a projekteben dolgozott. A megbeszélésen készült képernyő fotókat ITT láthatják.

2021. júniusára a mítosz elkészült, a szerkesztői munkák mellett a mítoszhoz illusztrációk is készülnek, tervek szerint június végére. A könyv e-book formátumban fog megjelenni júniusban, melynek elérhetőségét itt a honlapunkon fogjuk közzé tenni.